b'\n_START_ARTICLE_\nKosta Angeli Radovani\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8dani osnovni \xc5\xa1oli in gimnaziji, ki ju je obiskoval v Zagrebu je od 1934 do 1938 v Milanu na Acedemii belle arti di Brera \xc5\xa1tudiral kiparstvo. Med 2. svetovno vojno in po njej je bil zaposlen na zagreb\xc5\xa1ki Akademiji likovnih umetnosti. Od leta 1977 do upokojitve 1987 je bil redni profesor na kiparskem oddelku na Fakulteti likovnih umetnosti v Sarajevu, od 1992 pa redni \xc4\x8dlan Hrva\xc5\xa1ke akademije znanosti in umetnosti._NEWLINE_Portrete, akte in figuralne kompozicije je ustvarjal v bronu in \xc5\xbegani glini. Prvi\xc4\x8d je razstavljal leta 1940 v Zagrebu. Po kon\xc4\x8dani vojni je imel ve\xc4\x8d razstav v Italiji, Zdru\xc5\xbeenih dr\xc5\xbeavah Amerike, Gr\xc4\x8diji in drugod. V Jugoslaviji je postavil ve\xc4\x8d spomenikov vstaje. Za spomenik vstaje v Dre\xc5\xbenici je lata 1949 prejel jugoslovansko dr\xc5\xbeavno nagrado, leta pa 1962 je v Kumanovu postavil spomenik revoluciji in v \xc5\xa0ibeniku spominski park \xc5\xa0ubi\xc4\x87evac.'